Kambodžská ľudová strana

Kambodžská ľudová strana (v khmérčine គណបក្សប្រជាជនកម្ពុជា, doslovne Kanakpak Pracheachon Kâmpuchéa, skratka KPK) je kambodžská politická strana. V rokoch 19511991 fungovala ako Kampučská ľudová revolučná strana (v khmérčine គណបក្សប្រជាជនបដិវត្តន៍កម្ពុជា). Strana vznikla v roku 1951 ako krajne ľavicové hnutie. Od roku 1979 po oslobodení krajiny vietnamskou armádou od Červených Khmérov je nepretržite vládnucou stranou v Kambodži. Od roku 2015 na jej čele stojí súčasný kambodžský predseda vlády Hun Sen.

V roku 1991 sa pretransformovala na monarchistickú a viac reformistickú stranu. V prvých slobodných voľbách v krajine, ktoré prebehli v roku 1993 pod dohľadom OSN, získala KPK 38,2 % hlasov a skončila druhá za víťazným FUNCINPECom, s ktorým ale nakoniec zložila vládnu koalíciu a Hun Sen sa stal druhým predsedom vlády. V roku 1997 vykonal Hun Sen a KPK ozbrojený prevrat voči členom FUNCINPECu a uchopil všetku moc v krajine. Od roku 1997 strana vyhrala všetky voľby v krajine a vládne sama, pričom medzinárodné spoločenstvo nepovažuje volebný systém v Kambodži za demokratický a slobodný. Je považovaná za autoritársku a populistickú stranu, ktorej líder Hun Sen perzekvuje svojich politických oponentov.

 Volebné výsledky 
 Voľby do Národného zhromaždenia Kambodže 
 Voľby Volebný líder Počet hlasov Počet mandátov Miesto Parlamentné postavenie # % ± # ±1981Pen Sovan 3 209 377 100Nová Nová  1. jediná legálna strana1993 Hun Sen 1 533 471 38,2 61,8 66 2. koalícia KPK-FUNCINPEC-BLDP1998 2 030 790 41,4 3,2 13 1. koalícia KPK-FUNCINPEC2003 2 447 259 47,3 5,9 9 1. koalícia KPK-FUNCINPEC2008 3 492 374 58,1 10,8 17 1. koalícia KPK-FUNCINPEC2013 3 235 969 48,8 9,3 22 1. vláda jednej strany2018 4 889 113 76,8 28.0 57 1. vláda jednej strany

 Referencie 

Kategória:Politické strany v Kambodži
Kategória:Organizácie založené v 1951
Kategória:Komunistické strany